bombman/thwiki-2026-super-clean-5k huggingface dataset:
วัดป่ามหาเจดีย์แก้ว หรือชาวบ้านเรียกว่า วัดล้านขวด เป็นวัดที่ตั้งอยู่ที่บ้านดอน ตำบลโนนสูง อำเภอขุนหาญ จังหวัดศรีสะเกษ กล่าวกันว่าสิ่งก่อสร้างของวัดสร้างจากขวดจำนวน 1,500,000 ขวด วัดป่ามหาเจดีย์แก้ว สร้างเมื่อ พ.ศ. 2527 พระครูวิเวกธรรมาจารย์ หรือ หลวงปู่หลอด ได้เข้าไปปักกลดในป่าช้าหนองใหญ่ มีญาติโยมและชาวบ้านมาปฏิบัติธรรมอยู่เสมอ หลวงปู่มีแนวคิดที่จะสร้างวัดที่ป่าช้านี้ บริเวณนั้นมีขยะพวกขวดอยู่เป็นจำนวนมาก หลวงปู่เห็นว่าขวดมีสีสันสวยงาม น่าจะเอาไปตกแต่งอาคารได้ หลวงปู่จึงทำการรวบรวมขวดจากหมู่บ้านในละแวกวัดและจากหมู่บ้านใกล้เคียง นำมาสร้างกุฏิหลังแรก จนเมื่อวัดเป็นที่รู้จักทั่วไป คนจึงนำขวดติดมาบริจาควัดด้วย ต่อมาวัดได้สร้างสิมน้ำ ใช้เวลาก่อสร้างนาน 1 ปี จากนั้นจึงได้สร้างอาคารต่าง ๆ เพิ่มขึ้น สิ่งก่อสร้างภายในวัดประดับตกแต่งด้วยขวดตั้งแต่ทางเข้าวัด กำแพงซุ้ม ประตูโบสถ์ ศาลา หอระฆัง กุฏิ เมรุเผาศพ จนไปถึงห้องน้ำ ขวดที่นำมาใช้มีทั้งขวดเหล้า เบียร์ และเครื่องดื่มชูกำลัง ศาลาฐานสโมสรมหาเจดีย์แก้ว เป็นศาลา 2 ชั้น ประดับตกแต่งด้วยขวดแก้วหลากสีทั้งหลัง มีบันไดขึ้นบนเจดีย์ทรงกลมบนฐานสี่เหลี่ยม ด้านหลังเจดีย์ตกแต่งด้วยภาพพระพุทธประวัติ ภาพเจดีย์ ที่ทำจากขวด ศาลาอเนกประสงค์ฐานสโม เป็นศาลาที่มีหลังคาโค้งยาว สิมกลางน้ำประดับตกแต่งด้วยขวดสีเขียวทั้งหลัง ภายในประดิษฐานพระพุทธรูปหยกขาว ด้านหลังของพระพุทธรูปหยกขาวประดับตกแต่งด้วยฝาจีบของเครื่องดื่มหลากสีสัน อ้างอิง ป่ามหาเจดีย์แก้ว
วัดท่าสำเภาเหนือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลชัยบุรี อำเภอเมืองพัทลุง จังหวัดพัทลุง วัดท่าสำเภาเหนือตั้งวัดเมื่อ พ.ศ. 2175 ได้รับพระราชทานวิสุงคามสีมาเมื่อ พ.ศ. 2099 เป็นวัดที่ชาวบ้านได้ร่วมกันสร้างขึ้น เดิมทียังไม่มีชื่อเรียก ในช่วงนั้นเป็นเวลาเดียวกับที่กรุงศรีอยุธยาแตกจึงได้มีจดหมายเชิญอาจารย์พรหมแก้ว ไปปลุกเสกพระ เมื่อท่านเดินทางไปทำภารกิจเสร็จสิ้นท่านก็ได้เดินทางกลับวัด ต่อมาสมเด็จพระเจ้าอุทุมพรได้รับสั่งให้นำองค์พระทั้ง 7 องค์ ที่อัญเชิญมาโดยอาจารย์พรหมแก้วไปทำพิธีปลุกเสกล่องเรือไปตามแม่น้ำ และตั้งจิตอธิษฐานว่า หากพระอยู่ที่ไหนให้เรือพาไป เรือล่องมาทางเกาะ จึงมอบพระให้วัดท้ายยอ และล่องเรือให้พระที่วัดเกาะใหญ่อีก ต่อมามีเรือสำเภาได้มาเกยอยู่ที่วัดท่าสำเภาเหนือ เหลือองค์พระอยู่ 4 องค์ จึงได้แบ่งให้วัดเขาอ้อ 2 องค์ พระ 2 องค์ที่วัดท่าสำเภาเหนือเป็นองค์เจ้าอุทุมพรและองค์เจ้าฟ้าเอกทัศน์ พระพุทธรูป 2 องค์นี้ เคยถูกคนร้ายโจรกรรมไปจากวัดเมื่อกลางดึกวันที่ 5 มิถุนายน พ.ศ. 2549 เพื่อนำพระพุทธรูปดังกล่าวมาขายใน กรุงเทพมหานครเพื่อส่งต่อไปขายยังต่างประเทศ แต่สามารถนำกลับมาได้ภายหลัง อาคารเสนาสนะที่สำคัญ ได้แก่ หอฉัน 2 หลัง สร้างเมื่อ พ.ศ. 2480 อุโบสถสร้างเมื่อ พ.ศ. 2498 ศาลาการเปรียญ 1 หลัง สร้างเมื่อ พ.ศ. 2538 อ้างอิง ท่าสำเภาเหนือ
วัดพระงาม หรือ วัดชะราม เป็นโบราณสถานร้างอยู่ในกลุ่มโบราณสถานคลองสระบัว ตั้งอยู่หมู่ที่ 4 ตำบลคลองสระบัว อำเภอพระนครศรีอยุธยา จังหวัดพระนครศรีอยุธยา น่าจะถูกทิ้งร้างไปเมื่อคราวเสียกรุงครั้งที่ 2 ในปี พ.ศ. 2310 ไม่ปรากฏหลักฐานทางเอกสารเกี่ยวกับวัดพระงาม จากหลักฐานการขุดแต่งพบว่าวัดพระงามมีผังตามที่นิยมในสมัยอยุธยาตอนต้น คือ หันหน้าไปทางทิศตะวันออก ขอบเขตของวัด กำหนดจากคูน้ำล้อมรอบทุกด้าน มีเจดีย์แปดเหลี่ยมประธานอยู่หน้าอุโบสถซึ่งสันนิษฐานว่าถูกดัดแปลงมาจากวิหาร เจดีย์ทรงกลมตั้งอยู่บนฐานสี่เหลี่ยมซ้อนอยู่บนฐานแปดเหลี่ยม มีร่องรอยการพอกเจดีย์ชั้นหนึ่งแต่ไม่ได้ทำให้เปลี่ยนรูปร่าง รูปแบบเจดีย์สมัยยอยุธยาตอนต้นและสืบต่อมาถึงอยุธยาตอนปลาย อุโบสถยกพื้นมีฐานรอบอาคาร มีร่องรอยการสร้างทับอาคารเดิม จากการขุดแต่งพบโบราณวัตถุจำนวนมาก เช่น ส่วนประกอบสถาปัตยกรรมประเภทดินเผาปูนปั้น และโลหะ กระเบื้องมุงหลังคา ลวดลายปูนปั้นรูปนาค เทวดา เทพนม ตะปูจีน ฯลฯ พบส่วนหน้าตักของพระประธาน พระพุทธรูปสำริดทรงเครื่องปางสมาธิ พบเครื่องมือเครื่องใช้ เช่น สิ่ว ผอบ หม้อก้นกลม เศษภาชนะดินเผาเนื้อแกร่งจากแหล่งเตาบ้านบางปูน เตาแม่น้ำน้อย เตาศรีสัชนาลัย เตาสุโขทัย พบเครื่องถ้วยจีน สมัยราชวงศ์หยวนและราชวงศ์หมิง เครื่องถ้วยเวียดนามและญี่ปุ่น จุดเด่นของวัดคือซุ้มประตูวัดที่โอบรอบด้วยต้นโพธิ์ จนได้รับการขนานนามว่า ประตูแห่งกาลเวลา ซึ่งแสงอาทิตย์จะสาดส่องผ่านซุ้มประตู เมื่อวันที่ 11 เมษายน 2562 กรมส่งเสริมวัฒนธรรม กระทรวงวัฒนธรรม ได้ประกาศคัดเลือกให้ต้นโพธิ์วัดพระงาม เป็นหนึ่งในต้นไม้ รุกข มรดกของแผ่นดินประจำปีงบประมาณ พ.ศ. 2562 อ้างอิง พระงาม
วัดจุกเฌอ จุก-กะ-เชอ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านดอน ตำบลคลองจุกกระเฌอ อำเภอเมืองฉะเชิงเทรา จังหวัดฉะเชิงเทรา มีเนื้อที่ 21 ไร่ 3 งาน 15 ตารางวา คำว่า จุกเฌอ มีความหมายว่า ต้นลำพูหรือต้นไม้ที่ให้แสงสว่างในยามค่ำคืน แม้ยามเดือนมืดก็ยังมีแสงสว่าง ประวัติของวัดระบุว่าสร้างมาตั้งแต่สมัยพระเจ้าปราสาททองในสมัยกรุงศรีอยุธยา แต่สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2332 แต่เดิมเป็นวัดป่า มีสิ่งก่อสร้างคืออุโบสถไม้เก่าและพระประธานองค์เก่าที่เป็นปูนปั้นก่ออิฐถือปูน ฐานชุกชีสูง ศิลปะอยุธยา ซึ่งต่อมาอิฐแดงที่ก่อหมดอายุจึงยุบลง จึงได้บรรจุเอาไว้ใต้ฐานพระประธานโบสถ์อุโบสถในปัจจุบัน วัดได้รับพระราชทานวิสุงคามสีมาครั้งแรกราว พ.ศ. 2409 แต่เดิมตั้งอยู่ริมแม่น้ำบางปะกงแต่เกิดการกัดเซาะของตลิ่งจึงได้ย้ายที่ตั้งวัดถึงสองครั้ง คือเมื่อ พ.ศ. 2409 และ พ.ศ. 2480 แล้วย้ายมาที่ตั้งปัจจุบันเมื่อ พ.ศ. 2504 อุโบสถหลังใหม่สร้างเมื่อ พ.ศ. 2475 โดยมีตระกูลนางส้มลิ้ม สาริกภูติ ร่วมกับหลวงฤทธิ์ณรงค์รอน (หลวงเจ๊ก แสงมณี แห่งคลองบางหลวง) พร้อมด้วยคุณนายพริ้ง คุณนายแจ่ม แสงมณี และศรัทธาญาติโยมทั้งหลายโดยการนำของพระอธิการแสง เจ้าอาวาสในขณะนั้น ทั้งยังหล่อพระประธานองค์ใหม่พร้อมทั้งพระโมคคัลลานะและพระสารีบุตร มีนามว่า หลวงพ่อโต สมปรารถนา ภายหลังได้รับบริจาคที่ดินจำนวน 343 ไร่ ที่ตำบลบึงเทพยา (ตำบลบางน้ำเปรี้ยว) อำเภอบางน้ำเปรี้ยว จังหวัดฉะเชิงเทรา ต่อมา ตระกูลของนายเซ้ นางจู ตระกูลโกมลภิส ได้ถวายที่ดินชายแม่น้ำทางด้านฝั่งซ้ายของวัดเพิ่มเติม เมื่อสร้างอุโบสถ ได้รับพระราชทานวิสุงคามสีมาเมื่อวันที่ 28 กุมภาพันธ์ พ.ศ. 2480 สิ่งศักดิ์สิทธิ์ในวัดคือท้าวเวสสุวรรณ 2 องค์ องค์ซ้ายมีนามว่า ท้าวรุ่งเรือง มีผิวกายสีม่วง องค์ขวามีนามว่า ท้าวร่ำรวย มีกายสีแดง ผู้ที่มามักจะขอเรื่องค้าขาย ขอให้ร่ำรวย และมักจะแก้บนด้วยการจุดประทัด ซึ่งต่อมาการแก้บนด้วยประทัดได้ระงับลงไป เนื่องจากมลภาวะทางเสียงและอากาศ หลวงพ่อช้างเจ้าอาวาสรูปปัจจุบันจึงเปลี่ยนมาเป็นการแก้บนด้วยข้าวสาร เพื่อนำข้าวสารไปบริจาคให้แก่ผู้ยากไร้และหน่วยงานการกุศลอื่นๆที่ต้องการ ปัจจุบันวัดจุกเฌอมีพระครูปลัดสุวัฒนอนุตตรคุณ (รณชัย เตชปญฺโญ) หรือหลวงพ่อช้าง เป็นเจ้าอาวาส ซึ่งเป็นผู้สร้างรูปปั้นท้าวเวสสุวรรณอันโด่งดัง อ้างอิง จุกเฌอ
วัดวชิรธรรมาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบ้านใหม่ อำเภอมหาราช จังหวัดพระนครศรีอยุธยา เดิมได้สร้างเป็น โครงการพุทธอุทยานมหาราช ตั้งอยู่บนเนื้อที่กว้างขวางกว่า 200 ไร่ เหตุที่ใช้ชื่อนี้เพราะเนื่องจากเป็นเส้นทางเดินทัพของสมเด็จพระนเรศวรมหาราช เมื่อได้ซื้อที่ดิน 200 ไร่ จึงได้ปรึกษากับสมเด็จพระวันรัต (จุนท์ พฺรหฺมคุตฺโต) รักษาการเจ้าคณะใหญ่ธรรมยุต วัดบวรนิเวศราชวรวิหาร และสมเด็จพระธีรญาณมุนี (สมชาย วรชาโย) วัดเทพศิรินทราวาสราชวรวิหาร เลขาธิการคณะสงฆ์ธรรมยุต กรรมการมหาเถรสมาคม ตลอดจนพระเถระผู้ใหญ่เห็นชอบให้สร้างวัดขึ้น รวมถึงโรงเรียนในพื้นที่เดียวกัน เพื่อเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ผู้ขออนุญาตสร้างวัดคือ นายวัชรพงษ์ ระดมสิทธิพัฒน์ ตั้งวัดเมื่อวันที่ 18 ธันวาคม พ.ศ. 2555 ภายในพุทธอุทยานมีความโดดเด่นด้วยรูปหล่อหลวงพ่อทวดสีทององค์ใหญ่หน้าตักขนาด 24 เมตร สูง 51 เมตร ซึ่งตามประวัติศาสตร์นั้นหลวงพ่อทวดเคยเดินทางมาพำนักที่กรุงศรีอยุธยาเป็นเวลาหลายปี มีร้านค้าต่าง ๆ ตลาดย้อนยุค เรียงรายอยู่กว่า 130 ร้าน เรือนไทยขนาดใหญ่ 2 หลัง เสนาสนะมีอุโบสถ วิหาร ศาลาการเปรียญ ศาลาปฏิบัติธรรม และกุฏิสงฆ์ ปูชนียวัตถุที่สำคัญ คือ พุทธเมตตาเสนานาถ เป็นพระประธานประจำวิหาร อ้างอิง วชิรธรรมาราม
วัดแจ้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอ่างทอง อำเภอเกาะสมุย จังหวัดสุราษฎร์ธานี วัดแจ้งตั้งวัดเมื่อ พ.ศ. 2418 โดยมีพระอาจารย์คล้ำเป็นผู้นำ ซึ่งมีนางจุ้ย นางเคย เป็นผู้อุปถัมภ์ เดิมสถานที่เป็นที่โล่งแจ้ง จึงให้ชื่อว่า 'วัดแจ้ง' ในสมัยพระครูอรุณกิจโกศล (พริ้ง โกสโล) มีการซื้อที่ดินให้วัด 2 แปลง สร้างศาลาการเปรียญ วิหาร กุฏิ หอฉัน เมรุ ศาลายาว ห้องสมุด ปลูกพระศรีมหาโพธิ และซ่อมอุโบสถ 2 ครั้ง สร้างซุ้มประตู กำแพงวัด หอระฆัง ต่อมาในสมัยพระครูอรุณกิจโกศล (จำรัส เขมธมฺโม) ได้สร้างอุโบสถหลังใหม่ในที่เดิม วัดแจ้งได้รับการยกย่องเป็นวัดตัวอย่างในปี พ.ศ. 2516 วัดได้รับพระราชทานวิสุงคามสีมาเมื่อ พ.ศ. 2448 ในสมัยพระอาจารย์มีเป็นเจ้าอาวาส เสนาสนะที่สำคัญ ได้แก่ ศาลาการเปรียญ อุโบสถ ศาลาเอนกประสงค์ มณฑปประดิษฐานรูปเหมือนหลวงพ่อพริ้ง หลวงพ่อพร้อม พระเกจิอาจารย์ชื่อดังของเกาะสมุย รายนามเจ้าอาวาส พระอาจารย์คล้ำ (พ.ศ. 2418–2439) พระอาจารย์มี (พ.ศ. 2439–2451) พระอาจารย์ทับ (พ.ศ. 2451– 2454) พระอาจารย์เกื้อ (พ.ศ. 2464–2469) พระครูอรุณกิจโกศล (พริ้ง โกสโล) (พ.ศ. 2470–2519) พระครูอรุณกิจโกศล (จำรัส เขมธมฺโม) (พ.ศ. 2519–ปัจจุบัน) อ้างอิง แจ้ง
มิสแกรนด์ไทยแลนด์ 2023 เป็นการประกวดความงามครั้งที่ 10 และเป็นปีที่ 11 ของมิสแกรนด์ไทยแลนด์ ซึ่งมีการทำกิจกรรมการเก็บตัวการประกวด ณ จังหวัดเชียงใหม่ ระหว่างวันที่ 11-19 เมษายน พ.ศ. 2566, รอบชุดประจำชาติ จัดขึ้นในวันที่ 23 เมษายน 2566, รอบคัดเลือก(พรีลิมมินารี) จัดขึ้นในวันที่ 26 เมษายน 2566 และการประกวดรอบสุดท้าย จัดขึ้นในวันที่ 29 เมษายน 2566 ที่ เอ็มจีไอ ฮอลล์, กรุงเทพมหานคร โดยมีผู้เข้าแข่งขันทั้งสิ้น 77 คน ซึ่งจะถูกคัดเลือกผ่านการประกวดระดับจังหวัด เข้าร่วมการประกวดเพื่อหาตัวแทนประเทศไทย ต่อไป อิงฟ้า วราหะ ผู้ครองตำแหน่งมิสแกรนด์ไทยแลนด์ 2022 มอบมงกุฎและสายสะพายให้แก่ (ทวีพร พริ้งจำรัส) จากจังหวัดชุมพร พร้อมเป็นตัวแทนประเทศไทยในการประกวดมิสแกรนด์อินเตอร์เนชันแนล 2023 ที่ นครโฮจิมินห์, ประเทศเวียดนาม (เจ้าภาพ) ซึ่งการประกวดรอบสุดท้าย กำหนดจัดขึ้นในวันที่ 25 ตุลาคม 2566 ประวัติ สถานที่และกำหนดการ เมื่อวันที่ 6 พฤษภาคม พ.ศ. 2565 ณวัฒน์ อิสรไกรศีล ซึ่งดำรงตำแหน่งเป็นประธานกองประกวดมิสแกรนด์ไทยแลนด์ได้เปิดเผยว่า การประกวดมิสแกรนด์ไทยแลนด์ 2023 มีกำหนดที่จัดการประกวดรอบสุดท้ายขึ้นในวันที่ 29 เมษายน พ.ศ. 2566 ณ เอ็มจีไอ ฮอลล์ ในกรุงเทพมหานคร ส่วนกำหนดการณ์อื่น รวมถึงจังหวัดเจ้าภาพสำหรับกิจกรรมการเก็บตัวยังไม่ถูกเปิดเผย + กำหนดการประกวด มิสแกรนด์ไทยแลนด์ 2023 ที่ตั้ง วันที่ อีเวนต์ สถานที่ เบื้องต้น: กรุงเทพมหานคร(3–10 เมษายน) 5 เมษายน รอบออดิชั่น มิสแกรนด์หมอลำไรส์ซิงสตาร์ X ระเบียบวาทะศิลป์ โรงแรมสวิสโซเทล, กรุงเทพมหานคร 6 เมษายน งานแถลงข่าว และพิธีต้อนรับ เอ็มจีไอ ฮอลล์, ห้วยขวาง เบื้องต้น จังหวัดเจ้า เชียงใหม่(11–18 เมษายน) 11 เมษายน เดินทางถึง จังหวัดเชียงใหม่ ท่าอากาศยานเชียงใหม่, จังหวัดเชียงใหม่ 12 เมษายน พิธีต้อนรับ 'Welcome Gala Dinner' ศูนย์ประชุมนานาชาติคุ้มคำ, จังหวัดเชียงใหม่ 13 เมษายน กิจกรรมวันสงกรานต์ ศูนย์การค้าเมญ่าไลฟ์สไตล์ช้อปปิ้งเซ็นเตอร์, จังหวัดเชียงใหม่ 14 เมษายน การประกวดรอบ ชุดชาติพันธุ์เชียงใหม่ ศูนย์ประชุมและแสดงสินค้านานาชาติเชียงใหม่, จังหวัดเชียงใหม่ 15 เมษายน กิจกรรม 'Miss Grand Night Run 2023' 16 เมษายน การประกวดรอบ ชุดว่ายน้ำ ศูนย์ประชุมและแสดงสินค้านานาชาติเชียงใหม่, จังหวัดเชียงใหม่ 18 เมษายน การประกวดรอบ มิสแกรนด์ขวัญใจเชียงใหม่ สถานที่จัดงานสุดท้าย: กรุงเทพมหานคร(20–29 เมษายน) 23 เมษายน การประกวดรอบ ชุดประจำชาติ เอ็มจีไอ ฮอลล์, ห้วยขวาง 25 เมษายน มิสแกรนด์หมอลำไรส์ซิงสตาร์ X ระเบียบวาทะศิลป์ รอบสุดท้าย 26 เมษายน การประกวดรอบ รอบพรีลิมมินารี 29 เมษายน การประกวด รอบตัดสิน ผลการประกวด ผลการประกวด ผู้เข้าประกวด การประกวดระดับนานาชาติ รางวัลพิเศษ มิสแกรนด์ไทยแลนด์ 2023 – ทวีพร พริ้งจำรัส $ รองอันดับ 5 – มิสแกรนด์อินเตอร์เนชันแนล 2023 รองอันดับ 1 – เทีย ทวีพาณิชย์พันธุ์ ชนะเลิศ – มิสทัวริซึมอินเตอร์เนชันแนล 2023/24 รองอันดับ 2 – พิมพ์จิรา เจริญลักษณ์ 15 คนสุดท้าย – เดอะมิสโกลบ 2023 รองอันดับ 3 – อัจฉรีย์ ศรีสุข
สามเสนนอก เป็นแขวงหนึ่งในพื้นที่เขตห้วยขวาง กรุงเทพมหานคร เป็นแขวงที่มีขนาดเล็กที่สุดของเขตห้วยขวาง สภาพโดยทั่วไปของแขวงเป็นแหล่งที่อยู่อาศัยหนาแน่นน้อยและหนาแน่นปานกลาง และเป็นที่ตั้งของสถานีภาวนา รถไฟฟ้าสายสีเหลือง ที่ตั้งและอาณาเขต แขวงสามเสนนอกตั้งอยู่ทางทิศตะวันออกเฉียงเหนือของเขตห้วยขวาง มีอาณาเขตติดต่อกับแขวงข้างเคียงเรียงตามเข็มนาฬิกาดังนี้ ทิศเหนือ ติดต่อกับแขวงจันทรเกษม (เขตจตุจักร) และแขวงลาดพร้าว (เขตลาดพร้าว) มีคลองน้ำแก้วและคลองลาดพร้าวเป็นเส้นแบ่งเขต ทิศตะวันออก ติดต่อกับแขวงสะพานสองและแขวงวังทองหลาง (เขตวังทองหลาง) มีคลองลาดพร้าวเป็นเส้นแบ่งเขต ทิศใต้ ติดต่อกับแขวงบางกะปิ (เขตห้วยขวาง) มีคลองชวดใหญ่ (ลำรางยมราช) เป็นเส้นแบ่งเขต ทิศตะวันตก ติดต่อกับแขวงห้วยขวาง (เขตห้วยขวาง) และแขวงรัชดาภิเษก (เขตดินแดง) มีซอยพระราม 9 ซอย 13 (ศูนย์วิจัย 4), แนวแบ่งเขตการปกครองระหว่างแขวงห้วยขวางกับแขวงสามเสนนอก, ถนนเทียมร่วมมิตร, ถนนประชาอุทิศ, คลองชวดบางจาก (ปั้นจาด), ถนนสุทธิสารวินิจฉัย และถนนรัชดาภิเษกเป็นเส้นแบ่งเขต อ้างอิง สามเสนนอก
วัดเถรพลาย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวังน้ำซับ อำเภอศรีประจันต์ จังหวัดสุพรรณบุรี วัดเถรพลายเป็นวัดเก่าแก่สมัยกรุงศรีอยุธยา จากหลักฐานทางโบราณคดีมีเจดีย์ยุคโบราณก่อด้วยอิฐ ยอดเจดีย์เป็นเนื้อสำริดเก่าแก่ มีลักษณะดอกบัวหงาย 7 ชั้น สันนิษฐานตั้งชื่อวัดตามประวัติที่สมเด็จพระนเรศวรมหาราช ทรงกระทำยุทธหัตถีที่ดอนเจดีย์ แล้วขุนศึกผู้ใหญ่แวะพักรบเพื่อให้ทหารและช้างพลายได้พัก ก่อนที่จะเดินทางไปบ้านหนองสาหร่าย จึงตั้งชื่อวัดว่า 'วัดเถรพลาย' ซึ่งมีความหมายว่า 'ช้างของขุนศึกผู้ใหญ่' นอกจากนั้นสมเด็จพระนเรศวรมหาราชได้สร้างพระขุนแผนขึ้น เพื่อมอบเป็นขวัญและกำลังใจแก่ทหาร และส่วนหนึ่งนำบรรจุกรุไว้ที่เจดีย์วัดเถรพลาย จากข้อมูลของสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2423 ได้รับพระราชทานวิสุงคามสีมาเมื่อวันที่ 21 มิถุนายน พ.ศ. 2534 บริเวณลานหน้าวัดมีท้าวเวสสุวรรณโชคดี และท้าวเวสสุวรรณปลดหนี้ มีกระถางธูปใหญ่ เชื่อกันว่า ท่านจะเป็นผู้ปกปักษ์ ผู้รักษา ให้มีความสุข มีโชค มีลาภ มีแต่สิ่งดี ๆ เข้ามาในชีวิต ท้าวเวสสุวรรณประดิษฐานอยู่หน้าเจดีย์เก่าสมัยอยุธยา ซึ่งมีอยู่ 2 องค์ องค์ทางด้านซ้าย จะเป็นท้าวเวสสุวรรณ ปางถือกระบอง เช่นเดียวเหมือนกับที่อื่น แต่องค์ขวามือ จะมีความพิเศษ แปลกไม่เหมือนที่ใดในโลก โดยจะเป็นองค์ยืน แต่ในมือขององค์ท้าวเวสสุวรรณ ยืนถือกระดานชนวน หรือ เรียกว่าปางสางบัญชี ซึ่งถือเป็นองค์เดียวในโลกที่เป็นปางนี้ โดยมีชื่อเรียกว่า ท้าวปลดหนี้ อ้างอิง เถรพลาย
ทุ่งวัดดอน เป็นแขวงหนึ่งในเขตสาทร กรุงเทพมหานคร เป็นที่ตั้งสำนักงานเขตสาทร ที่ตั้งและอาณาเขต แขวงทุ่งวัดดอนตั้งอยู่ทางทิศตะวันตกเฉียงใต้ของเขตสาทร มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้ ทิศเหนือ ติดต่อกับแขวงยานนาวา (เขตสาทร) มีซอยเจริญราษฎร์ 2 (ดอนกุศล), ซอยเจริญราษฎร์ 3 (วัดปรก), ถนนภายในสุสานแต้จิ๋ว, แนวแบ่งเขตการปกครองระหว่างแขวงทุ่งวัดดอนกับแขวงยานนาวา และซอยนราธิวาสราชนครินทร์ 8 (อาคารสงเคราะห์ 6) เป็นเส้นแบ่งเขต ทิศตะวันออก ติดต่อกับแขวงทุ่งมหาเมฆ (เขตสาทร) มีคลองช่องนนทรีเป็นเส้นแบ่งเขต ทิศใต้ ติดต่อกับแขวงช่องนนทรี (เขตยานนาวา) และแขวงบางโคล่ (เขตบางคอแหลม) มีถนนจันทน์, ถนนสาธุประดิษฐ์, ซอยสาธุประดิษฐ์ 12 (ทวีสิทธิ์), ซอยจันทน์ 43 แยก 33, ซอยจันทน์ 43 (วัดไผ่เงิน), ซอยจันทน์ 43 แยก 14 (อยู่ดี 20/1), ซอยเจริญราษฎร์ 5 (อยู่ดี) และซอยเจริญราษฎร์ 8 (อยู่ดี) เป็นเส้นแบ่งเขต ทิศตะวันตก ติดต่อกับแขวงวัดพระยาไกร (เขตบางคอแหลม) และแขวงยานนาวา (เขตสาทร) มีลำกระโดงกิ่งจันทน์, ซอยจันทน์ 34/2 (มิตรสามัคคี), แนวแบ่งเขตการปกครองระหว่างแขวงทุ่งวัดดอนกับแขวงยานนาวา และซอยเจริญราษฎร์ 2 แยก 1 (ดอนกุศล 1) เป็นเส้นแบ่งเขต อ้างอิง ทุ่งวัดดอน
จรเข้บัว เป็นแขวงหนึ่งของเขตลาดพร้าว กรุงเทพมหานคร ที่ตั้งและอาณาเขต แขวงจรเข้บัวตั้งอยู่ทางตอนเหนือของเขตลาดพร้าว มีอาณาเขตติดต่อกับแขวงข้างเคียงเรียงตามเข็มนาฬิกาดังนี้ ทิศเหนือ ติดต่อกับแขวงอนุสาวรีย์และแขวงท่าแร้ง (เขตบางเขน) มีคลองหลุมไผ่ คลองสามขา และคลองโคกครามเป็นเส้นแบ่งเขต ทิศตะวันออก ติดต่อกับแขวงลาดพร้าว (เขตลาดพร้าว) มีซอยประเสริฐมนูกิจ 29 แยก 4 (คงเพิ่มพูล), ซอยประเสริฐมนูกิจ 29 (มัยลาภ) และแนวแบ่งเขตการปกครองระหว่างแขวงลาดพร้าวกับแขวงจรเข้บัวเป็นเส้นแบ่งเขต ทิศใต้ ติดต่อกับแขวงลาดพร้าว (เขตลาดพร้าว) มีซอยเสนานิเวศน์ ซอย 110/3, ซอยเสนานิเวศน์ ซอย 108/5, ซอยแยกซอยสุคนธสวัสดิ์ 1, ซอยสุคนธสวัสดิ์ 1 (สุขทรัพย์), ซอยเสนานิเวศน์ ซอย 118, ถนนเสนานิคม 1, แนวแบ่งเขตการปกครองระหว่างแขวงลาดพร้าวกับแขวงจรเข้บัว, ซอยแยกซอยสตรีวิทยา 2 ซอย 10, ซอยเสนานิคม 1 ซอย 42 แยก 1-2, แนวแบ่งเขตการปกครองระหว่างแขวงลาดพร้าวกับแขวงจรเข้บัว, ถนนเสนานิคม 1, ซอยเสนานิคม 1 ซอย 25 (ฉัตรชัยร่วมมิตร), แนวเขตหมู่บ้านจิรัฐติกร, ซอยลาดปลาเค้า 10 และซอยลาดปลาเค้า 13 เป็นเส้นแบ่งเขต ทิศตะวันตก ติดต่อกับแขวงเสนานิคม (เขตจตุจักร) มีคลองบางบัวเป็นเส้นแบ่งเขต อ้างอิง จรเข้บัว
ตำบลหนองสาหร่าย เป็นตำบลหนึ่งในอำเภอปากช่อง จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลเมืองปากช่อง และองค์การบริหารส่วนตำบลหนองสาหร่าย การปกครอง การปกครองท้องที่ ตำบลหนองสาหร่ายแบ่งการปกครองออกเป็น 25 หมู่บ้าน คือ หมู่ที่ 1 หนองสาหร่าย หมู่ที่ 2 โคกสง่า หมู่ที่ 3 คลองยาง หมู่ที่ 4 หนองคู หมู่ที่ 5 ซับหวาย หมู่ที่ 6 หนองจาน หมู่ที่ 7 ไทรงาม หมู่ที่ 8 ผัง 2 หมู่ที่ 9 ผัง 13 หมู่ที่ 10 ท่ามะนาว หมู่ที่ 11 ซับยาง หมู่ที่ 12 เขาน้อย หมู่ที่ 13 หนองไม้เหลือง หมู่ที่ 14 หนองไผ่ล้อม หมู่ที่ 15 บ่อทอง หมู่ที่ 16 ฝายมอญ หมู่ที่ 17 หัวสนาม หมู่ที่ 18 หลักเขต หมู่ที่ 19 คลองทราย หมู่ที่ 20 หนองช้างตาย หมู่ที่ 21 เฉลิมราษฎร์ หมู่ที่ 22 โนนป่าติ้ว หมู่ที่ 23 เขาเสด็จ หมู่ที่ 24 ทรายทอง หมู่ที่ 25 ใหม่พัฒนา การปกครองส่วนท้องถิ่น พื้นที่ของตำบลหนองสาหร่าย อยู่ในความรับผิดชอบองค์การปกครองส่วนท้องถิ่น 2 หน่วยงาน คือ องค์การปกครองส่วนท้องถิ่น พื้นที่ (ตร.กม.) หลังคาเรือน* ประชากร* เทศบาลเมืองปากช่อง - 4,800 7,893 องค์การบริหารส่วนตำบลหนองสาหร่าย - 16,416 33,046 รวม - 21,216 40,939 สถิติจำนวนประชากรและบ้านของตำบลหนองสาหร่าย ข้อมูล ณ ธันวาคม 2564 อ้างอิง หนองสาหร่าย
โคกกระเบื้อง เป็นตำบลหนึ่งในอำเภอบ้านเหลื่อม จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลบ้านเหลื่อม และองค์การบริหารส่วนตำบลโคกกระเบื้อง การปกครอง หมู่บ้าน ตำบลโคกกระเบื้อง แบ่งการปกครองออกเป็น 16 หมู่บ้าน คือ หมู่ที่ 1 โคกกระเบื้อง หมู่ที่ 2 ดอนตะหนิน หมู่ที่ 3 หนองแขม หมู่ที่ 4 สระสี่เหลี่ยม หมู่ที่ 5 ตลุกพลวง หมู่ที่ 6 หนองสองห้อง หมู่ที่ 7 หนองปรือโปร่ง หมู่ที่ 8 หนองม่วงช่างพิม หมู่ที่ 9 หนองโจด หมู่ที่ 10 หนองกุงน้อย หมู่ที่ 11 โคกสามัคคี หมู่ที่ 12 โนนตาลเสี้ยน หมู่ที่ 13 สามัคคีพัฒนา หมู่ที่ 14 หนองสองห้องใต้ หมู่ที่ 15 สันติสุข หมู่ที่ 16 หนองปรือพัฒนา การปกครองส่วนท้องถิ่น พื้นที่ของตำบลโคกกระเบื้อง อยู่ในความรับผิดชอบองค์การปกครองส่วนท้องถิ่น 2 หน่วยงาน คือ องค์การปกครองส่วนท้องถิ่น พื้นที่ (ตร.กม.) หลังคาเรือน* ประชากร* เทศบาลตำบลบ้านเหลื่อม - 3 5 องค์การบริหารส่วนตำบลโคกกระเบื้อง - 2,441 8,836 รวม - 2,444 8,841 สถิติจำนวนประชากรและบ้านของตำบลวังโพธิ์ ข้อมูล ณ ธันวาคม 2564 อ้างอิง โคกกระเบื้อง
ภคินีจูเลีย เดมป์ซีย์ (14 พฤษภาคม 1856 – 29 มีนคาม 1939) หรือชื่อบวช ซิสเตอร์ แมรี โจเซฟ เป็นภคินี, พยาบาล และผู้ดูแลโรงพยาบาลชาวอเมริกัน ประวัติ จูเลีย เดมป์ซีย์เกิดที่เมืองซาลามังคา รัฐนิวยอร์ก เมื่อ 14 พฤษภาคม 1856 เป็นหนึ่งในบุตรธิดาหกคนของครอบครัว ครอบครัวย้ายไปอยู่ที่รอเชสเตอร์ รัฐมินนิโซตา ตั้งแต่เธอยังเป็นเด็ก เธอสาบานตนเข้าเป็นสมาชิกของคณะซิสเตอร์นักบุญฟรานซิสแห่งรอเชสเตอร์ รัฐมินนิโซตาในปี 1878 และเข้ารับการฝึกวิชาชีพครูขณะเป็นสามเณรี เดมป์ซีย์รับนามว่าซิสเตอร์แมรี โจเซฟ (Sister Mary Joseph) และสอนอยู่ที่นั้นเป็นเวลาสิบสองปีก่อนเดินทางกลับมายังรอเชสเตอร์เพื่อช่วยเหลืองานในโรงพยาบาลเซนต์แมรีส์ที่พึ่งสร้างใหม่เมื่อปี 1890 ซิสเตอร์ได้รับการฝึกวิชาชีพโดยพยาบาลคนเดียวในเมืองและกลายมาเป็นหัวหน้าพยาบาลและเป็นผู้ช่วยศัลยแพทย์ให้กับคุณหมอวิลเลียม เจ. เมโย หนึ่งในผู้ร่วมก่อตั้งเมโยคลินิก เมโยเคยเขียนถึงซิสเตอร์ไว้ว่า 'เธอเป็นพยาบาลที่เยี่ยมยอด ถึงแม้จะไม่เคยได้รับการฝึกวิชาชีพมาโดยเฉพาะ' เธอเป็นผู้ช่วยศัลยแพทย์จนถึงปี 1915 ที่ซึ่งเธอขึ้นมาเป็นผู้อำนวยการโรงพยาบาลในปี 1892 จนถึงปี 1939 เธอก่นั้งสถาบันฝึกพยาบาลโรงพยาบาลเซนต์แมรีส์ในปี 1906 เพื่อช่วยปัญหาการขาดแคลนพยาบาล เธอเสียชีวิตในวันที่ 29 มีนาคม 1939 ที่โรงพยาบาลเซนต์แมรีส์ ลักษณะปรากฏทางการแพทย์ที่ตั้งชื่อตามเธอ เรียกว่า 'ตุ่มซิสเตอร์แมรี โจเซฟ' หมายถึงตุ่ม (nodule) ที่คลำได้ (palpable) ปูดเข้าไปในสะดือ อันเป็นผลจากเมทาสทาซิสของมะเร็ระยะลุกลามในเพลวิส และ ช่องท้อง ซิสเตอร์สร้างเรียกให้เมโยเกิดความสนใจเกี่ยวกับตุ่มนี้ และเขาได้เผยแพร่บทความเกี่ยวกับตุ่มนี้ในปี 1928 อย่างไรก็ตาม ชื่อตุ่มที่ตั้งตามซิสเตอร์นั้นตั้งขึ้นในปี 1949 โดยแฮมิลทัน ไบลีย์ อัางอิง บรรณานุกรม
เทพาลัย เป็นตำบลหนึ่งในอำเภอคง จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลเทพาลัย และ องค์การบริหารส่วนตำบลเทพาลัย การปกครอง หมู่บ้าน หมู่ที่ 1 บุตำแย หมู่ที่ 2 คอนเมือง หมู่ที่ 3 โคกแปะ หมู่ที่ 4 ตะคร้อ หมู่ที่ 5 กระถิน หมู่ที่ 6 หนองพรานปาน หมู่ที่ 7 หนองบัวโคก หมู่ที่ 8 ดอนวัว หมู่ที่ 9 วัด หมู่ที่ 10 ถนนนางคลาน หมู่ที่ 11 ดอนทะบวง หมู่ที่ 12 สระประทุม หมู่ที่ 13 โคกสง่า หมู่ที่ 14 ตะคร้อมิตรภาพ หมู่ที่ 15 ใหม่สามัคคี หมู่ที่ 16 น้อยพัฒนา หมู่ที่ 17 โนนคูณพัฒนา การปกครองส่วนท้องถิ่น พื้นที่ของตำบลเทพาลัย อยู่ในความรับผิดชอบองค์การปกครองส่วนท้องถิ่น 2 หน่วยงาน คือ องค์การปกครองส่วนท้องถิ่น พื้นที่ (ตร.กม.) หลังคาเรือน* ประชากร* เทศบาลตำบลเทพาลัย 5.20 858 2,770 องค์การบริหารส่วนตำบลเทพาลัย 71.66 1,767 6,495 รวม 76.86 2,625 9,265 สถิติจำนวนประชากรและบ้านของตำบลเทพาลัย ข้อมูล ณ ธันวาคม 2564 อ้างอิง เทพาลัย
บ้านใหม่ เป็นตำบลหนึ่งในอำเภอครบุรี จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลแชะ และ องค์การบริหารส่วนตำบลบ้านใหม่ ตั้งอยู่ห่างจากตัวอำเภอ ประมาณ 2 กิโลเมตร อาณาเขตพื้นที่ติดต่อ ทิศเหนือ ติดต่อ ตำบลแชะ ทิศใต้ ติดต่อ ตำบลโคกกระชาย และตำบลจระเข้หิน ทิศตะวันออก ติดต่อ ตำบลเฉลียง และตำบลโคกกระชาย ทิศตะวนตก ติดต่อ ตำบลจระเข้หิน การปกครอง หมู่บ้าน หมู่ที่ 1 หัวบึง หมู่ที่ 2 อังโกน หมู่ที่ 3 ห้วยทราย หมู่ที่ 4 ใหม่ หมู่ที่ 5 ห้วยทราย หมู่ที่ 6 บุตาโฮ หมู่ที่ 7 โนนกลาง หมู่ที่ 8 หนองสะแก หมู่ที่ 9 ใหม่ หมู่ที่ 10 ดอนสันติ หมู่ที่ 11 ซับสะเดา หมู่ที่ 12 หินลับ หมู่ที่ 13 ทรัพย์อุดม หมู่ที่ 14 ซับหญ้าคา การปกครองส่วนท้องถิ่น พื้นที่ของตำบลบ้านใหม่ อยู่ในความรับผิดชอบองค์การปกครองส่วนท้องถิ่น 2 หน่วยงาน คือ องค์การปกครองส่วนท้องถิ่น พื้นที่ (ตร.กม.) หลังคาเรือน* ประชากร* เทศบาลตำบลแชะ (บางส่วนของหมู่ที่ 4, 8 และ 9) - 1,107 2,456 องค์การบริหารส่วนตำบลบ้านใหม่ 58.82 2,974 7,231 รวม - 4,081 9,687 สถิติจำนวนประชากรและบ้านของตำบลบ้านใหม่ ข้อมูล ณ ธันวาคม 2564 อ้างอิง บ้านใหม่
ครบุรี เป็นตำบลหนึ่งในอำเภอครบุรี จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลไทรโยง-ไชยวาล และ องค์การบริหารส่วนตำบลครบุรี การปกครอง หมู่บ้าน หมู่ที่ 1 ไทรโยง หมู่ที่ 2 ไชยวาล หมู่ที่ 3 ดอนแสนสุข หมู่ที่ 4 โกรกสำโรง หมู่ที่ 5 หนองต้อ หมู่ที่ 6 เมืองตะโก หมู่ที่ 7 หนองใหญ่ หมู่ที่ 8 ใหญ่ หมู่ที่ 9 ดอนกระชาย หมู่ที่ 10 หนองใหญ่พัฒนา หมู่ที่ 11 หนองปรือ หมู่ที่ 12 ใหญ่ริมคลอง หมู่ที่ 13 หนองกราด หมู่ที่ 14 ใหม่ริมมูล การปกครองส่วนท้องถิ่น พื้นที่ของตำบลครบุรี อยู่ในความรับผิดชอบองค์การปกครองส่วนท้องถิ่น 2 หน่วยงาน คือ องค์การปกครองส่วนท้องถิ่น พื้นที่ (ตร.กม.) หลังคาเรือน* ประชากร* เทศบาลตำบลไทรโยง-ไชยวาล (เฉพาะหมู่ที่ 1, 2 และ 3) - 1,126 3,496 องค์การบริหารส่วนตำบลครบุรี - 1,899 5,959 รวม - 3,025 9,455 สถิติจำนวนประชากรและบ้านของตำบลครบุรี ข้อมูล ณ ธันวาคม 2564 อ้างอิง ครบุรี
ท่าช้าง เป็นตำบลหนึ่งในอำเภอเฉลิมพระเกียรติ จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลท่าช้าง และ องค์การบริหารส่วนตำบลท่าช้าง เป็นที่ตั้งของศูนย์ราชการของอำเภอเฉลิมพระเกียรติ การปกครอง ตำบลท่าช้าง ประกอบด้วย 16 หมู่บ้าน ดังนี้ หมู่ที่ 1 ขาม (เขต ทต.) หมู่ที่ 2 โนนเลียบ (เขต อบต.) หมู่ที่ 3 หนองหอย (เขต ทต.) หมู่ที่ 4 สามแคว (เขต อบต.) หมู่ที่ 5 หนองบัวรี (เขต อบต.) หมู่ที่ 6 ด่านท่าแดง (เขต อบต.) หมู่ที่ 7 โนนสะเดา (เขต ทต.) หมู่ที่ 8 ตะกุดขอน (เขต อบต.) หมู่ที่ 9 ช่องโค (เขต ทต.) หมู่ที่ 10 มะดัน (เขต ทต.) หมู่ที่ 11 หนองบัว (เขต ทต.) หมู่ที่ 12 ใหม่ (เขต อบต.) หมู่ที่ 13 ท่าช้าง (เขต ทต.) หมู่ที่ 14 ตลาดท่าช้าง (เขต ทต.) หมู่ที่ 15 พิมาน (เขต อบต.) หมู่ที่ 16 โนนไม้แดงเหนือ (เขต อบต.) การปกครองส่วนท้องถิ่น พื้นที่ของตำบลท่าช้างอยู่ในความรับผิดชอบองค์การปกครองส่วนท้องถิ่น 2 หน่วยงาน คือ องค์การปกครองส่วนท้องถิ่น พื้นที่ (ตร.กม.) หลังคาเรือน* ประชากร* เทศบาลตำบลท่าช้าง - 2,007 4,942 องค์การบริหารส่วนตำบลท่าช้าง - 1,007 3,226 รวม - 3,014 8,168 สถิติจำนวนประชากรและบ้านของตำบลท่าช้าง ข้อมูล ณ ธันวาคม 2564 อ้างอิง ท่าช้าง
โชคชัย เป็นตำบลแห่งหนึ่งในอำเภอโชคชัย จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลโชคชัย และ องค์การบริหารส่วนตำบลโชคชัย อาณาเขตติดต่อ ทิศเหนือ ติดต่อกับ ตำบลท่าอ่าง ทิศตะวันออก ติดต่อกับ ตำบลท่าเยี่ยม ทิศตะวันตก ติดต่อกับ ตำบลพลับพลา ทิศใต้ ติดต่อกับ ตำบลกระโทก การปกครอง หมู่บ้าน หมู่ที่ 1 โชคชัย (เขต ทต. และ อบต.) หมู่ที่ 2 สระประทุม (เขต ทต.) หมู่ที่ 3 ป่าหมาก (เขต ทต. และ อบต.) หมู่ที่ 4 พิชิตคเชนทร์ (เขต ทต.) หมู่ที่ 5 บุ (เขต ทต. และ อบต.) หมู่ที่ 6 กระโทก (เขต ทต.) หมู่ที่ 7 บิงน้อย (เขต ทต. และ อบต.) หมู่ที่ 8 บิง (เขต ทต. และ อบต.) หมู่ที่ 9 บึงทับปรางค์ (เขต อบต.) หมู่ที่ 10 บึงทับปรางค์ (เขต อบต.) หมู่ที่ 11 หนองสำโรง (เขต อบต.) หมู่ที่ 12 โพธิ์ทอง (เขต ทต. และ อบต.) หมู่ที่ 13 หนองไผ่ (เขต ทต. และ อบต.) หมู่ที่ 14 สระประทุมใหม่พัฒนา (เขต ทต. และ อบต.) หมู่ที่ 15 ปรางค์ใหม่พัฒนา (เขต อบต.) การปกครองส่วนท้องถิ่น พื้นที่ของตำบลโชคชัย อยู่ในความรับผิดชอบองค์การปกครองส่วนท้องถิ่น 2 หน่วยงาน คือ องค์การปกครองส่วนท้องถิ่น พื้นที่ (ตร.กม.) หลังคาเรือน* ประชากร* เทศบาลตำบลโชคชัย - 4,083 8,996 องค์การบริหารส่วนตำบลโชคชัย 34.9 3,479 5,486 รวม - 7,562 14,482 สถิติจำนวนประชากรและบ้านของตำบลโชคชัย ข้อมูล ณ ธันวาคม 2564 อ้างอิง โชคชัย